open-index/open-wikipedia-markdown huggingface dataset:
Argo Riistan

**Argo Riistan** on meediategelane, kes sai tuntuks võltsitud intervjuude avaldamisega Eesti väljaannetes. Võltsinguid põhjendas egomaaniaga, auahne sooviga näha ajalehes intervjuud kuulsusega ja oma nime selle juures.

## Haridus
Lähte Ühisgümnaasiumi 11. klass, jättis keskhariduse lõpetamata. Valdab heal tasemel inglise keelt, samuti saksa, vene, soome ja prantsuse keelt ja loeb lisaks itaalia ja hollandi keelt.

## Päris lugude avaldamine
Intervjueeris filosoof Richard Rortyt ja kirjanik Tom Stoppardit, režissöör Mika Kaurismäki ja briti intellektuaali Alain de Bottonit.

## Valelugude avaldamine
2003. aastal ilmnes, et toona 21-aastane Argo Riistan on mitmes väljaandes avaldanud intervjuusid rahvusvaheliste kuulsustega, olles sealjuures paljud intervjueeritavate vastused ise kirjutanud. Intervjuud olid tehtud väidetavalt e-kirjade kaudu.

2000. aastal ilmus ajakirjas Arteris intervjuu Briti kirjaniku Alex Garlandiga, kes oli tegelikult intervjuust keeldunud. Sarnased lood ilmusid tšehhi kirjaniku Milan Kunderaga (varem ilmunud intervjuude põhjal), Martin Amise, Breat Easton Ellise, Jean Baudrillard'ga. Arteri toimetaja üritas intervjuude ehtsust kontrollida, kuid ei saanud intervjueeritutelt vastuseid.

Riistan avaldas Eesti Ekspressis väljamõeldud intervjuud Ian McEwaniga. Järgnesid valelood Elia Suleimani, Miloš Formani ja režissöör Peter Jacksoniga. Ekspressis avaldas üle 15 loo, millest neli tunnistas võltsituks.

Sirbis ilmus võltsintervjuu miljardär George Sorosiga, millest viimase esindajad Sirbi toimetajale ka märku andsid.

## Hiljem
Meesteajakiri DI avaldas 2007. aastal väljaande viimases numbris intervjuu Urmas Otiga. Loo autoriks oli märgitud Argo Riistan. Artikli juures oli märge, et intervjuu on väljamõeldud ja ka autor pole tegelikult Argo Riistan.

## Vaata ka
* Valeuudis
* Libauudis
* Desinformatsioon
* Ajakirjandus
* Mari Piirla
* Jaak Kalju
* Janek Paklinski
* Risto Mehine
* Jason Blair
* Claas Relotius

## Viited
Sd.Kfz. 234

**Sd.Kfz. 234** on Saksa soomusauto, mida toodeti teise maailmasõja ajal. Sõidukit iseloomustasid kerge soomus, 20 mm, 50 mm või 75 mm põhirelv ning Tatra V12-diiselmootor. Sd.Kfz.234 on soomusauto Schwerer Panzerspähwagen kaudne edasiarendus.

## Kasutajad
*  Saksamaa

## Allikad
* Hogg, Ian V. *Greenhill Armoured Fighting Vehicles Data Book*, p.&nbsp;221, "Sd.Kfz. 234/1", "Sd.Kfz. 234/2", "Sd.Kfz. 234/3", & "Sd.Kfz. 234/4". London: Greenhill Books, 2000. .
* Hogg, Ian V., and Weeks, John. *Illustrated Encyclopedia of Military Vehicles*, p.&nbsp;185, "Sd.Kfz. 232, 233, and 234 (8 rad) Armoured Cars". London: Hamlyn, 1980. .
* "s. Pz. Sp. Wg. (5 cm) Sd. Kfz. 234/2: German 8-Wheeled Armored Car", Catalog of Enemy Ordnance, U.S. Office of Chief of Ordnance, 1945.

## Kirjandus
* 
* 
* 
* 
*
Oberschlierbach

**Oberschlierbach** on vald *(Gemainde)* Austrias Ülem-Austria liidumaal Kirchdorfi ringkonnas.

Oberschlierbach asub Traunviertelis. U. 59 % valla territooriumist on kaetud metsaga ja 36 % on haritav maa.

## Viited
Operatsioon Allakäik

**Operatsioon Allakäik** oli liitlaste kavandatud plaan sissetungiks Jaapani saartele Teise maailmasõja lõpus. 

Plaanitud operatsioon tühistati, kui Jaapan alistus pärast Hiroshimale ja Nagasakile tuumapommide heitmist, Nõukogude sõjakuulutamist ja sissetungi Mandžuuriasse. Operatsioon koosnes kahest osast: operatsioonist Olympic ja operatsioonist Coronet. Operatsioon Olympic pidi algama 1945. aasta 1. novembril ja selle eesmärk oli hõivata Jaapani lõunapoolseima põhisaare Kyūshū lõunapoolne kolmandik, kusjuures hiljuti vallutatud Okinawa saart kasutati vägede koondumisalana. 1946. aasta alguses toimunuks operatsioon Coronet, mille raames oleks vallutatud Honshū saarel Tokyo lähedal asuv Kantō tasandik. Operatsiooni toimumisel oleks tegemist olnud maailma suurima meredessandiga, mis oleks ületanud ka Normandia dessandi ulatuse.

Jaapani geograafia tõttu oli sissetungiplaani sisu selge ka jaapanlastele: nad arvasid ära kõik meredessandi maabumispaigad ning kohandasid vastavalt oma kaitseplaane. Jaapani relvajõud plaanisid viimse meheni kaitsta Kyūshūt, jättes vähe reserve muudeks kaitseoperatsioonideks. Ohvrite prognoosid olid erinevad, kuid olid üldiselt väga suured, alates sadadest tuhandetest kuni üle miljonini liitlaste poolel ja miljoniteni jaapanlaste poolel.

## Viited
T17E1 Staghound

:*Kuuerattalise mudeli kohta vaata artiklit [[T17 Deerhound]].*

**T17E1 Staghound** on Ameerika Ühendriikide soomusauto, mida toodeti teise maailmasõja ajal. Sõja ajal kasutasid seda Briti ja teiste Rahvaste Ühenduse maade väed, kuid mitte ameeriklased. Pärast sõda oli see mitmete riikide sõjavägede teenistuses, mõnel pool kuni 1980. aastateni.

## Kasutajad
* 
* 
* 
*  Egiptus
* 
*  Honduras
*  Hyderabad
* 
* 
* 
* 
*  Kanada
*  Kreeka
* 
* 
*  Lõuna-Aafrika Vabariik
*  Lõuna-Rodeesia
*  Lõuna-Vietnami Vabariigi Ajutine Revolutsioonivalitsus
* 
* 
*  Poola
* 
* 
* 
*  Süüria
* 
* 
*  
* 

## Allikad
*
*
*
*
*
*
*
*
*
*
*
*
*
Sadamatorn

**Sadamatorn** oli keskaegne Tallinna rannakaitsekindlustus Tallinna sadamas Tallinna lahe rannas, Tallinna elektrijaama kohal. See eksisteeris vähemalt 1372. aastast.

Arhitektuuriajaloolane Rein Zobeli andmetel, kes rekonstrueeris Tallinna keskaegse rannajoone, asus algne sadamakoht Merevärava ees. Algupärane sadam oli tema teooria järgi Mere puiestee ja Ahtri tänava ristmiku piirkonnas, kus vesi oli kõige sügavam.

Sadamatorn hoidis vajadusel tule all neemiku taha sadamasse suubuvaid laevu. Hiljem ehitasid rootslased sadama kaitseks Skoone bastioni ja Stuarti reduudi.

Viimased teated Sadamatornist pärinevad 16. sajandist.

## Viited
Roc-A-Fella Records

**Roc-A-Fella Records** oli Ameerika Ühendriikide plaadifirma, mis asutati 1996. aastal. Firma asutasid muusik Jay-Z koos äripartnerite Damon Dashi ja Kareem Burke'iga. Roc-A-Fella Records sai üheks mõjukamaks plaadifirmaks hiphopi muusika maailmas, toetades mitmeid edukaid artiste ja avaldades mõjukaid albumeid.

## Ajalugu
Roc-A-Fella Records loodi algselt selleks, et välja anda Jay-Z debüütalbum "Reasonable Doubt", kuna suuremad plaadifirmad olid keeldunud tema muusikat toetamast. Album sai kiiresti kultuslikuks ja pani aluse firma edule. 1990. aastate lõpus ja 2000. aastate alguses kasvas Roc-A-Fella Records kiiresti, allkirjastades uusi artiste nagu Beanie Sigel, Memphis Bleek, Kanye West ja Freeway.

Firma oli tuntud oma innovaatilise turunduse ja artistide toetamise poolest. Roc-A-Fella Recordsi all ilmunud albumid, nagu Jay-Z "The Blueprint" (2001) ja Kanye West "The College Dropout" (2004), said nii kriitikutelt kui ka fännidelt laialdase tunnustuse. 2020. aastal müüsid Damon Dash ja Kareem Burke oma osaluse Roc-A-Fella Recordsist Universal Music Groupile, mis viis firma lagunemiseni. Jay-Z jätkas oma karjääri Def Jam Recordsi all, kus ta oli ka presidendiks.

## Pärand
Roc-A-Fella Records mängis olulist rolli hiphopi muusika arengus, aidates kaasa mitme tänapäeva muusikastari tekkele. Firma oli ka muusikatööstuse ettevõtluse uuendaja, laiendades oma tegevust filmide tootmiseks ja riietusbrändide loomiseks (nt Rocawear).

## Artistid

* Jay-Z
* Kanye West
* Beanie Sigel
* Cam'ron
* Freeway
* Young Gunz
* Memphis Bleek

## Märkimisväärsed albumid

* Jay-Z – "Reasonable Doubt" (1996)
* Jay-Z – "The Blueprint" (2001)
* Kanye West – "The College Dropout" (2004)
* Beanie Sigel – "The Truth" (2000)

## Vaata ka

* Def Jam Recordings
* Hiphopmuusika
* Rocawear

## Viited
Jaan Hansla

**Jaan Hansla** (kuni 1936. aastani **Jaan Hansberg**; 6. mai 1930 Taali vald, Tori kihelkond, Pärnumaa – 11. veebruar 2007) oli eesti poksija ja poksitreener.

Poksis aastatel 1945–1954 Pärnu Spartakis Hugo Soasepa juhendamisel. Osales 174 kohtumisel, võitis neist 122. 

Sai Eesti NSV täiskasvanute meistrivõistlustel 1949. aastal kergekaalus (kuni 62 kg) 3. koha ja 1950. aastal sulgkaalus (kuni 58 kg) 2. koha.

Ajateenistuses Nõukogude sõjaväes oli ta aastatel 1952–1953 Astrahani linna ja oblasti meister ning sai Põhja-Kaukaasia sõjaväeringkonna meistrivõistlustel 2. koha. 

Poksitreenerina töötas alates 1959. aastast Sindis ja 1964–1975 Pärnu Kalevis. Õpilasi: Priidu Isak.

Oli vabariikliku kategooria poksikohtunik aastatel 1964–1975.

## Viited

## Kirjandus
*R. Aru. "Väikese linna suur spordiala". Pärnu Kommunist nr 42, 9. aprill 1964. Lk 3
*Rein Pajur. "Poksi lugu". Tallinn 2018. Lk 420

## Välislingid
*Jaan Hansla sporditulemused
*Haud Tori kalmistul
Haabjakoda

**Haabjakoda**, asukohaga Tori alevikus, Oore tee 6, endises tuletõrjeseltsi hoones on koht, kus tutvustatakse haavapuuvenede ehitamise ja kasutamise ajalugu ning tänapäeva. Koja ekspositsioon selgitab ühepuulootsikute kohta Soomaa üleujutuste alal, kasutust ajaloolisel Pärnu-Peipsi veeteel ja põhjuseid miks on Soomaa haabjakultuur kantud UNESCO vaimse kultuuripärandi nimistusse. Külastajatele võimaldatakse osalemist haabjaehituse tööprotsessis ja haabjasõidu proovimist Pärnu jõel.

MTÜ Haabjakoda asutati 2025. aastal Mehis Borni ja Aivar Ruukeli poolt eesmärgiga säilitada ja edendada haabjate ehitamise traditsiooni**.**
Gennadi Tšibissov

**Gennadi Vassiljevitš Tšibissov** (vene keeles Геннадий Васильевич Чибисов; 23. september 1946 Moskva – 7. august 2008) oli vene füüsikateoreetik ja kosmoloog.

Ta kaitses 1972. aastal Moskva Füüsika-Tehnika Instituudis kandidaadiväitekirja "Физические процессы на ранней стадии расширения Вселенной" ("Paisuva Universumi varajase staadiumi füüsikalised protsessid").

Aleksei Starobinski 1979. aastal avaldatud uurimus, mille kohaselt Universum võis oma eksisteerimise esimestel hetkedel läbida erakordselt kiire eksponentsiaalse paisumise, inspireeris Tšibissovi ja Vjatšeslav Muhhanovit, kes 1981. aastal ilmunud ühisuurimuses jõudsid järeldusele, et eksponentsiaalselt kiire laienemine venitab väikesed kvantfluktuatsioonid tohutult suureks. Pärast seda suurenevad nende fluktatsioonide amplituudid ja seeläbi muutuvad need galaktikate moodustumise seemneteks.

## Publikatsioone
*Mukhanov, Viatcheslav and Chibisov Gennady: "Quantum fluctuations and a nonsingular Universe", JETP Lett, 33, No.10, 532 (1981).

## Viited
Digitehnoloogia

**Digitehnoloogia** ehk **digitaaltehnika** on arvutitehnika ja elektroonika valdkond, mis tegeleb digitaalsete elektriahelate analüüsi ja ehitusega. Nendes töödeldakse digitaalsignaale, s.t signaale, mis on ajaliselt diskreeditud ja väärtuselt kvanditud. Neid kvantimistasemete väärtusi väljendatakse kahendkoodis (bittides, 0 ja 1). Tuginedes pooljuhttehnoloogia edusammudele, hakkas digitaaltehnika analoogsignaalitöötluse funktsioone asendama alates 1950. aastatest ja on seejärel teinud võimalikuks paljud uued signaalitöötlusmeetodid. Digitaallülitused valmistatakse integraallülitustena (kiipidena).

## Eelised
Digitaaltehnika üks eeliseid analoogsüsteemide ees on see, et informatsiooni (andmeid) saab edastada ilma moonutusteta. Näiteks 1-de ja 0-de jadana edastatavat pidevat signaali saab vigadeta rekonstrueerida, eeldusel et edastuskanalis müratase on piisavalt madal.

Digitaalsüsteeme saab juhtida tarkvara abil, lisades uusi funktsioone ilma riistvara välja vahetamata, näiteks tarkvara värskendades. See funktsioon võimaldab kiiresti kohaneda muutuvate nõuetega. Lisaks on võimalik kasutada keerulisi algoritme, mis on analoogsüsteemides võimatud või teostatavad ainult väga suurte kuludega.

Andmete salvestamine digitaalsüsteemides on lihtsam. Digitaalsüsteemide suur häirekindlus võimaldab andmeid kestvalt säilitada ja taasesitada määramata arv kordi. Analoogsüsteemis hakkab infokandja vananemine ja mehaaniline kulumine salvestatud teavet paratamatult kahjustama.

## Puudused
Digiteerimise põhimõttest tulenevalt ei vasta digitaalsignaali tagasimuundamisel saadud analoogsignaal täpselt originaalile, sest toimub andmeväärtuste keskmistamine kvantimisvahemikes. Salvestamine on harilikult seotud digitaalandmete mahu vähendamisega, s.o andmete tihendamise ehk pakkimisega, mis toimub samuti vähemal või suuremal määral kvaliteedi arvel.

Kui faile kasutatakse võrgus pikemat aega, võivad need nii-öelda digitaalselt kuluda. Andmemaht võib väheneda ja seega kvaliteet halveneda mitmel põhjusel: konverteerimine ühest vormingust teise, metaandmete eemaldamine, fotode puhul ka ümberkadreerimine ja suuruse vähendamine.
Annika Sillaots (turundusjuht)

**Annika Sillaots** (sündinud 2. märtsil 1974 ) on eesti turundusjuht.

## Haridus
* Tallinna Ülikool, saksa filoloogia (2002)
* Goethe-Institut Frankfurt (1996)
* Tartu Ülikool, arstiteadus (1994)

## Töökohad
* Silikaat Grupp AS (2023–...) – turundusjuht ettevõtetes: Aatrium Sisustuskaubamaja, Järve keskus jt
* Pakendikeskus AS (2022) – turundusjuht 
* Zone Media OÜ (2022) – turundusjuht
* Wahl OÜ (2019–...) – juhatuse liige
* ImpactBuilders OÜ (2021) – turunduskonsultant
* Sandman AS (2019) – Euronicsi brändide projektijuht 
* Ajakirjade Kirjastus AS (2015) – turundus- ja levijuht (ajakirjad Kroonika, Pere ja Kodu), Eesti Meelelahutusauhindade korraldaja (2016, 2017) 
* Baltika AS (2013) – Eesti turu turundusjuht
* My Fitness AS (2008) – müügi- ja turundusjuht, ettevõtte lansseerimine
* SEB Pank AS (2007) – turunduse projektijuht 
* Horizon Travel OÜ (2001) – turundusjuht, ettevõtte lansseerimine
* Eesti Päevaleht AS (1997) – turundusspetsialist

## Vabatahtlik tegevus

* Let's Do It! World (2018) 
* SA TAIP (2024–...)

## Tunnustus

* Aasta Turundustiim 2022 on Pakendikeskus – Best Marketing, 27. märts 2023

## Viited


## Välislingid
* Annika Sillaots LinkedIn
Valikseemnepuistu

**Valikseemnepuistu** on metsanduslikult rajatud ala, kus valitakse ja eraldatakse heakasvulisi terveid puistuid, mille eesmärk on seemnevarumine. Puistute pindala on tavaliselt vahemikus 5-20 hektarit.

Valikseemnepuistu on seemnete varumise üks viisidest. Valikseemnepuistu valimiseks ja majandamiseks on normaalpuistutega võrreldes kehtestatud rangemad tingimused. Valikseemnepuistud on vajalikud puude geneetilise kvaliteedi tagamiseks, kuna need põhinevad fenotüübiliselt valitud ja majandatud metsadel.

## Eesmärk
Valikseemnepuistu eesmärk on tagada heade pärilike omaduste ja kõrgekvaliteediga seemnevaru, mis on vajalik metsade rajamiseks ja uuendamiseks.

## Valimise põhimõtted
Valikseemnepuistute valimisel tuleks arvestada olemasolevate geenireservi metsadega, kuna need on majandatavad sarnaselt valikseemnepuistutega ja täidavad osaliselt samu eesmärke.
Valikukriteeriumid männikutes:

* Regulaarselt hooldatud tuulekindlad puistud

* Puistu vähemalt III boniteediga

* Miinuspuude arv 25-50% puude arvust olenedes täiusest

* Keskealine või valmiv puistu

Valikukriteerium kuusikus:

* Vähemalt I boniteedi puistu

## Nõuded
Valikseemnepuistu peab vastama järgmistele nõuetele:

# Puistu naaberpuistu peab sama enamuspuuliigi korral olema vähemalt II boniteet;
# Puistu peab olema pindalaga vähemalt 0,5 ha;
# Puistu on saavutanud uuendusraie raievanuse või küpsusdiameetri;
# Puistus peab varutava seemneüksuse puuliigi osakaal koosseisus olema vähemalt 80%;
# Puistus kasvavad puud peavad olema piirkonna ökoloogiliste tingimustega selgelt kohastunud;
# Puistus kasvavad puud peavad olema kahjurorganismideta;
# Puistus ei tohi kasvada puid, mille puidu kvaliteeti halvendavad jämedad ja tüve suhtes väga väikese nurga all kasvavad oksad;
# Puistut moodustavate puude tüved peavad olema sirged ja korrapärase ristlõikega, ühtlase võra ja hea laasumisega.

Valikseemnepuistu nõuetele vastavust hindab Keskkonnaamet.

## Viited
Martin Matsi

**Martin Matsi** (17. veebruar 1933 – 16. jaanuar 2025) oli eesti poksija.

Poksis aastatel 1946–1952 Pärnu Spartakis Hugo Soasepa juhendamisel. Osales 96 kohtumisel, võitis neist 83. 

Oli kahekordne Eesti NSV noorte (17–18-aastased) meister kärbeskaalus (kuni 51 kg) aastatel 1950 ja 1951.

Sai Eesti NSV täiskasvanute meistrivõistlustel 1950. aastal kärbeskaalus (kuni 51 kg) 2. koha (võistelda lubati arsti eriloal, kuna oli alla 18-aastane) ja oli 1952. aastal kukk-kaalus (kuni 54 kg) Eesti NSV meister.

## Viited

## Kirjandus
*Rein Pajur. "Poksi lugu". Tallinn 2018. Lk 436

## Välislingid
*Martin Matsi sporditulemused
*Haud Pärnu Metsakalmistul
Totaalne installatsioon

**Totaalne installatsioon** (ingl. *total installation*) on installatsioonikunsti vorm, kus loodud installatiivne ruum haarab vaataja täielikult enda kogemusse. Selle mõiste võttis kasutusele kunstnik Ilja Kabakov 1980. aastate lõpul.

Totaalne installatsioon erineb tavalisest installatsioonist selle võrra, et kogedes totaalset installatsiooni, on peategelane vaataja, mitte teos – kõik on suunatud vaataja poole, loodud vaataja jaoks. Ehk siis teose kogeja saab osa teosest ning ei ole niisama teose pealtvaataja. Samuti on totaalsete installatsioonide puhul oluline narratiivsus. Kabakov pani suurt rõhku loo jutustamisele, luues erinevaid stsenaariume ja kontekste, kus teos asetseb.

Kuigi Kabakovi peetakse totaalse installatsiooni teerajajaks, on ka teisi kunstnike, kes on kasutanud sarnaseid lähenemisviise, loomaks endasse haaravaid keskkondi, näiteks Edward Kienholz ja Olafur Eliasson. Siiski on oluline eristada, et need kunstnikud ei pruugi tingimata järgida kõiki Kabakovi "totaalse installatsiooni" kontseptsiooni spetsiifilisi omadusi.

## Ajalugu
Ilja Kabakov (1933–2023) oli tunnustatud illustraator ja maalikunstnik Nõukogude Venemaal, kes hakkas installatsioone looma 1980. aastate alguses. Ta emigreerus 1987. aastal Ameerika Ühendriikidesse, kus ta sai palju vabamalt hakata tegelema installatsioonikunstiga. USA-s tutvus ta ka Emiliaga, kes samuti oli Nõukogude Liidust emigreerunud ja kellest sai hiljem tema abikaasa. Alates 1988. aastast hakkasid nad koos looma totaalseid installatsioone. Nende tööd peegeldavad tihti nõukogudeaegset eluolu, mälestusi, ajalugu ning erinevaid suhtumisi teemasse. 

Kui Kabakov oli jõudnud läände, oli ta täis viha Nõukogude võimu ja valitsuse rõhuva olukorra vastu. Ta tundis, et pelgalt maalikunstist ei piisa, et seda olukorda edasi anda. Ta kartis, et inimesed ei mõista, mida tähendab ''tunda'', milline oli elu Nõukogude riigis. Seetõttu oli Kabakovi jaoks väga oluline luua just atmosfääri, et inimesed saaksid seda kogeda. 

Totaalse installatsiooni eelkäijaks võib nimetada ka 19.sajandist pärit kunstivormi ühendkunstiteos (saksa keeles *Gesamtkunstwerk*), mis samuti püüdles totaalse immersiivse kogemuse poole, kombineerides mitmeid erinevaid kunstivorme.

## Liigitamine
Installatsioonikunst on üldine mõiste, mis hõlmab palju installatsiooni vorme. Üks neist on totaalne installatsioon, mida on tugevalt seostatud Ilja Kabakoviga. Totaalset installatsiooni on teisiti nimetatud ka environmentideks, ruumikunstiks, immersiivseks kunstiks. 

### Veel installatsiooni vorme
*Kohaspetsiifiline installatsioon
*Heliinstallatsioon
*Valgusinstallatsioon
*Virtuaalne/digitaalne installatsioon
*Interaktiivne installatsioon
*Performatiivne installatsioon
*Kineetiline installatsioon

## Vaata ka
*Installatsioonikunst 
*Environment 
*Ilya Kabakov 
*List of art installations by Ilya Kabakov 

## Viited
Teatriprodutsent

**Teatriprodutsent** on teatri tööd korraldav töötaja. Teatriprodutsent on üks produtsendi liike. 

## Ajalugu
Termin “produtsent” on Ameerika päritolu (*producer)*, viidates inimesele, kes vastutab lavastuse finantsiline poole eest. Lisaks oli tema ülesanneteks esitamisõiguste hankimine, ruumide broneerimine, meeskonna kokkupanek ning piletimüük. Suurbritannias täitis neid ülesandeid mänedžer, samas kui näidendi lavastamise eest vastutavat isikut (nüüd nimetatakse lavastajaks) nimetati traditsiooniliselt produtsendiks.

## Teatriprodutsendi töö
Teatri valdkonnas võib produtsendid liigitada eraldi veel loovprodutsendiks ning tehniliseks produtsendiks. Loovprodutsent on kaasatud lavastuse sisulistesse ja kunstilistesse küsimustesse, tehniline produtsent vastutab lavastuse tehniliste lahenduste toimimise eest.

Teatriprodutsendi tööülesandeid on raske määratleda, sest ülesanded sõltuvad sageli lavastusest. Teatriprodutsent juhib loomingulise teose väljatulemist kõigis selle etappides ja aspektides, ideest teostuseni. Teatriprodutsent peab tundma valdkonna eripärasid ja toimemehhanisme, sest kuigi iga tiimiliige haldab oma vastutusalasse jäävat tegevust, on tema lõpuks see, kes kogu tervikut juhib ja tagab lavastuse eduka etendumise. Kuna aga iga projekt on unikaalne, sõltuvad ka teatriprodutsendi ülesanded konkreetse lavastuse vajadustest.

Teatriprodutsendi rollid erinevad teatritüübiti. Produktsioonifirmade ja projektiteatri teatriprodutsendid on omavahel sarnasema profiiliga. Riigi- ja repertuaariteatris täidavad teatriprodutsendi ülesandeid teatrijuht, juhiabi, personali-, trupi-, turundus-, kommunikatsiooni-, müügi-, finants-, teenindus-, korraldus- või projektijuht, etenduse juht – rekvisiitor, lavastusala- ja tehnikajuht. Projektiteatrites täidab teatriprodutsent ise kõiki või osasid rolle. 

## Teatriprodutsendiks saamine
Eestis pole võimalik õppida konkreetselt teatriprodutsendi erialal. Teatriprodutsendiks saamisel on oluline erialane kogemus ja praktika. Õppimisvõimalustest on Tartu Ülikooli Viljandi kultuuriakadeemia tehnilise produtsendi ning kultuurikorralduse õppekava. 

## Sarnased ametikohad
* Filmiprodutsent
* Teleprodutsent
* Tehniline produtsent

## Viited

## Kirjandus
* Produtsendi õppevihik. (*s.a.*). Nellis, G. (koost.)
Frederick A. Sterling

**Frederick Augustine Sterling** (13. august 1876 Saint Louis, Missouri – 21. aprill 1957 Washington) oli Ameerika Ühendriikide diplomaat.

Ta oli aastail 1927–1934 saadik Iiri Vabas Riigis, 1934–1936 Bulgaarias ja 1938–1941 Rootsis. 1937. aastal oli ta nimetatud saadikuks Lätisse ja Eestisse, kuid ta ei astunud ametisse.
De Havilland Mosquito

**De Havilland Mosquito** (inglise keeles *mosquito* – 'sääsk') on Suurbritannia mitmeotstarbeline lahingulennuk, mis võeti kasutusele teise maailmasõja ajal. See oli 1941. aastal üks maailma kiiremaid lennukeid, mis oli ebatavaline selle poolest, et selle kere oli suures osas valmistatud puidust.

Algselt võeti Mosquito kasutusele kiirpommitajana, kuid sõja käigus kasutati seda väga paljudes rollides: madala kuni keskmise kõrguse päevaaegne taktikaline pommitaja, kõrge kõrguse ööpommitaja, *[[Pathfinder (RAF)|pathfinder]]*, päevane või öine hävituslennuk, hävitaja-pommitaja, luurelennuk jne. British Overseas Airways Corporation kasutas seda ka väiksemate ja hinnalisemate asjade toomiseks neutraalsetest riikidest läbi vaenlase õhuruumi. Kahemeheline meeskond, piloot ja kaardilugeja, istusid kõrvuti. Vajadusel sai kaasa võtta ka ühe reisija.

Mudelit Mosquito FB Mk. VI kasutati tihti erioperatsioonideks, nagu 1944. aasta operatsioon Jericho, mille käigus pommitati Aminsi lennukit, ja täppisrünnakuteks sõjaväeluure, julgeolekujõudude ja politsei vastu (nt rünnakut Gestapo peakorterile). Jaanuaris 1943 kui möödus 10 aastat Adolf Hitleri ja Natsipartei võimuletulekust, rünnati Mosquitoga Berliini raadiojaama ning katkestati sellega Hermann Göringi kõne.

Suurbritannia kuninglik õhuvägi (RAF) ja teised õhuväed kasutasid Mosquitot teise maailmasõja Euroopa, Vahemere ja Itaalia tandritel. RAF kasutas lennukit ka Kagu-Aasias ning Maluku saartel ja Kalimantanil tegutsenud Austraalia kuninglik õhuvägi Vaiksel ookeanil. Mosquito oli RAF-is kasutusel kuni 1950. aastateni, kui see vahetati välja reaktiivlennukiga English Electric Canberra.

## Kasutajad
* 
* 
* 
* 
* 
* 
*  Hiina Vabariik
* 
* 
* 
*  Lõuna-Aafrika Vabariik
* 
* 
* 
* 
* 
* 
* 
* 
* 
* 
* 

### Tsiviilkasutus
* 
* 
* 
* 
* 

## Vaata ka
* Oslo Mosquito reid
* Operatsioon Jericho
* Operatsioon Carthage
* Aarhusi õhureid
* de Havilland Hornet
* I.Ae. 24 Calquin
* Bristol Beaufighter
* Lioré et Olivier LeO 45
* Douglas A-20 Havoc
* Focke-Wulf Ta 154 Moskito
* Heinkel He 219 Uhu
* Junkers Ju 88
* Kawasaki Ki-102
* Lockheed P-38 Lightning
* Lockheed Ventura
* Martin Baltimore
* Messerschmitt Me 410
* Northrop P-61 Black Widow
* Nakajima J1N
* Petljakov Pe-2
* Tupolev Tu-2
* Saab 18
* Vickers Type 432
* Westland Whirlwind (hävituslennuk)
* Teise maailmasõja lennukite loend
* Suurbritannia teise maailmasõja lennukite loend
* Hävituslennukite loend
* Pommitajate loend
Frederick W. B. Coleman

**Frederick William Backus Coleman** (17. mai 1874 Detroit, Michigan – 1947) oli Ameerika Ühendriikide diplomaat.

Ta oli saadik Lätis, Eestis ja Leedus aastail 1922–1931 ning Taanis aastail 1931–1933.
John Van Antwerp MacMurray

John Van Antwerp MacMurray (6. oktoober 1881 Schenectady, New York – 1. juuli 1960 Norfolk, Connecticut) oli Ameerika Ühendriikide diplomaat.

Ta oli aastail 1925–1929 saadik Hiinas, 1933–1936 Lätis, 1934–1936 Leedus ja Eestis ning 1936–1941 suursaadik Türgis.
Benjamin Mkapa

**Benjamin William Mkapa** (12. november 1938 Ndanda – 24. juuli 2020 Dar es Salaam) oli Tansaania poliitik. Ta oli 23. novembrist 1995 kuni 21. detsembrini 2005 Tansaania president.

Ta lõpetas 1962. aastal Uganda pealinnas Kampalas asuva Makerere Ülikooli bakalaureusekraadiga inglise keeles. Aasta hiljem asus ta õppima USA-s Columbia Ülikoolis, kus sai magistrikraadi rahvusvahelistes suhetes.

Aastatel 1977–1980 ja 1984–1990 oli ta Tansaania välisminister, 1990–1992 info- ja ringhäälinguminister ning aastatel 1992–1995 teadus-, tehnoloogia- ja kõrgharidusminister.

Ta oli aastatel 1996–2005 Tansaanias valitseva partei Chama Cha Mapinduzi (Revolutsioonipartei) esimees.
Robert Peet Skinner

**Robert Peet Skinner** (24. veebruar 1866 Massillon, Ohio – 1. juuli 1960 Belfast, Maine) oli Ameerika Ühendriikide diplomaat.

Ta oli aastail 1897–1901 Marseilles konsul ja 1901–1908 peakonsul, 1908–1914 peakonsul Hamburgis, 1914 Berliinis ja 1914–1922 Londonis; saadik Kreekas 1926–1932, saadik Eestis, Lätis ja Leedus 1931–1933 ning suursaadik Türgis 1933–1936.
Yokosuka MXY-7

:*See artikkel on Jaapani lennukist. Teiste tähenduste kohta vaata artiklit [[Ōka (täpsustus)]].*

**Yokosuka MXY-7 Ōka** (jaapani keeles 櫻花 (*Kirsiõis*)) on Jaapani kamikadzelennuk. Jaapanlased kasutasid seda teise maailmasõja lõpus liitlasvägede laevade vastu. Kuigi MXY-7 oli väga kiire, ei saanud see kaugele lennata ning tuli seetõttu viia sihtmärgi lähedusse teise lennukiga, mis omakorda võis olla lihtsaks saagiks vastase hävituslennukitele. Okinawa lahingus õnnestus kamikadzedega MXY-7 uputada või kahjustada mõningaid eskort- ja transpordilaevu, kuid mitte suuremaid sõjalaevu. Jaapanlased proovisid mudelit sõja lõpus täiustada, kuid sõda lõppes enne kui uus mudel kasutusse jõudis.

Liitlassõdurid tundsid MXY-7-t kui "Bakapommi", kuna "*[[baka (jaapanikeelne sõna)|baka]]*" tähendab jaapani keeles rumalat.

## Kasutajad
*  Jaapan

## Vaata ka
* Tokkōtai
* Lendpomm
* Fritz X
* The Cockpit
* Bachem Ba 349 Natter
* Fieseler Fi 103R Reichenberg
* Messerschmitt Me 328
* Jaapani sõjalennukite loend

## Viited

## Kirjandus
* 
* Ellis, Ken. *Wreck & Relics, 23rd Edition* Manchester: Crecy Publishing Ltd, 2012. 
* 
* 
* Maloney, Edward T. and the Aeronautical Staff of Aero Publishers, Inc. *Kamikaze (Aero Series 7)*. Fallbrook, California: Aero Publishers, Inc., 1966.
* .
* 
* Sheftall, M.G. *Blossoms in the Wind: Human Legacies of the Kamikaze*. New York: New American Library, 2005. .
* Stafford, Edward P. *Little Ship, Big War: The Saga of DE343.* Annapolis, Maryland: Naval Institute Press, 2000. .
*
Ried im Traunkreis

**Ried im Traunkreis** on vald *(Gemainde)* Austrias Ülem-Austria liidumaal Kirchdorfi ringkonnas.

## Viited
Rosenau am Hengstpaß

**Rosenau am Hengstpaß** on vald *(Gemainde)* Austrias Ülem-Austria liidumaal Kirchdorfi ringkonnas.

Rosenau asub Traunviertelis. U. 70 % valla territooriumist on kaetud metsaga ja 13 % o haritav maa.

## Viited
The College Dropout

**The College Dropout** on Ameerika räppari Kanye Westi debüütstuudioalbum, mis ilmus 10. veebruaril 2004 Roc-A-Fella Recordsi kaudu. 

Albumi loomine viibis peaaegu neli aastat, osalt Westi raskuste tõttu saada tunnustust räpparina ja osalt 2002. aasta autoõnnetuse tõttu, milles ta vigastas lõuga. 

Album sisaldab hitte nagu "Through the Wire", "Slow Jamz" ja "Jesus Walks", ühendades soulilikud sämplid sügavate sõnumitega. See võitis 2005. aastal Grammy auhinna parima räpialbumi kategoorias ja on tänapäeval peetud hiphopi klassikaks.

**Lood albumil**

# "Intro"
# "We Don't Care"
# "Graduation Day"
# "All Falls Down" (koos Syleena Johnsoniga)
# "I'll Fly Away"
# "Spaceship" (koos GLC & Consequence'iga)
# "Jesus Walks"
# "Never Let Me Down" (koos Jay-Z & J. Ivyga)
# "Get Em High" (koos Talib Kweli & Commoniga)
# "Workout Plan" (skit)
# "The New Workout Plan"
# "Slow Jamz" (koos Twista & Jamie Foxxiga)
# "Breathe In Breathe Out" (koos Ludacrisega)
# "School Spirit" (skit 1)
# "School Spirit"
# "School Spirit" (skit 2)
# "Lil Jimmy" (skit)
# "Two Words" (koos Mos Defi, Freeway & The Harlem Boys Choiriga)
# "Through the Wire"
# "Family Business"
# "Last Call"

Album sisaldab ka varjatud lugusid ja skitse, mis on vahele pandud erinevatele lugudele.

## Viited
Andres Kütt

**Andres Kütt** (sündinud 16. augustil 1975) on olnud Eesti riigi IT-arhitekt.

Ta lõpetas aastal 1999 Tartu Ülikooli matemaatika-informaatikateaduskonna matemaatilise statistika erialal.

## Viited

## Välislingid
*
Suomenlinna mänguasjamuuseum

**Suomenlinna mänguasjamuuseum** oli erakogul põhinev muuseum, mis asus Suomenlinnas. Muuseumi rajas 1985. aastal keraamik ja antikvaar Piippa Tandefelt (1939–2024). Alates 2003. aastast juhtis muuseumi tema tütar Petra Tandefelt. Pärast asutaja surma lõpetas muuseum püsitegevuse.

Petra Tandefelt on mänguasjamuuseumist ja selle juurde kuulunud kohvikust Café Samovarbar inspireerituna kirjutanud kaks raamatut: 

* *Nallerouva Hunajapurkin Herkkukirja – nostalgisia leluja ja reseptejä* (2012)
* *Lelukabinetti – lelumuseon kokoelmista poimittua* *(2019)*

## Viited
Heino Tonsiver

**Heino Tonsiver** (sündinud 25. jaanuaril 1939) on eesti majandustegelane, endine Tallinna rahandusjuht.

Ta on lõpetanud Ahja Keskkooli. 1963. aastal lõpetas ta Tartu Riikliku Ülikooli majandusteaduskonna. 1973. aastal kaitses ta Eesti NSV Teaduste Akadeemia Ajaloo Instituudi sotsioloogia sektoris majandusteaduste kandidaadi kraadi väitekirjaga "Tallinna elanikkonna migratsioon aastatel 1959–1970" (juhendaja Raimo Pullat).

1963. aastal asus ta tööle Tallinna Linna TSN Täitevkomitee rahandusosakonda, algul eelarveinspektorina, hiljem eelarveosakonna juhataja asetäitja ja eelarveosakonna juhataja. 1974. aastast oli ta Tallinna linna TSN Täitevkomitee rahandusosakonna juhataja, hiljem kuni 2000. aastani Tallinna linnavalitsuse rahandusameti juhataja, seejärel linnavalitsuse finantsteenistuse konsultant.

Ta on olnud ka Eesti Looduskaitse Seltsi revisjonikomisjoni esimees.

## Tunnustus
*1984 Eesti NSV teeneline ökonomist
*2000 Valgetähe medaliklassi teenetemärk
*2007 Tallinna teenetemärk

## Viited

## Välislingid
*Rahvusarhiivi fotoinfosüsteem FOTIS. Tallinna Linna TSN Täitevkomitee rahandusosakonna juhataja Heino Tonsiver (1967)
Kadrioru vana tennisehall

**Kadrioru tennisehall** oli ühe tenniseväljakuga spordihoone Tallinnas aadressil Roheline aas 13.

Kadriorus valmis valmis 1937. aastal Tallinna Lawn-Tennis & Hockey Klubi hoone (arhitekt Konstantin Bölau) ja selle kagukülje juurdeehitisena tennisehall (arhitekt Konstantin Bölau, insener Ado Johanson). Halli katust kandsid 19,4-meetrise sildega täisseinalised kahe liigendiga puitkaared (11 kaart sammuga 3,1 meetrit, kaarte ristlõige 0,42*0,2 meetrit), mis tollal olid Eestis uudsed.

Aastatel 1946–1947 hall taastati, selle valdajaks sai spordiselts Dünamo. Selles peeti peale tennise ka muude spordialade (kergejõustik, korvpall, maadlus, poks, sportvõimlemine, tõstmine, võrkpall) võistlusi.

Varsti pärast uue tennisehalli valmimist 1978. aastal (paiknes vanast hallis kirdes, kuid teise tänava ääres, aadressiga L. Koidula tänav 38) lammutati vana hall.

1982. aastal kavandati kohale, kus oli vana hall, tenniseklubi juurdeehitis. See valmis 1985. aastal (arhitekt Helgi Prangli).

## Viited

## Kirjandus
*"**106**. Tallinna Lawn-Tennis & Hockey Klubi". // 20 aastat ehitamist Eestis. 1918 – 1938. Koostaja Hanno Kompus. Tallinn 1939.
*"**108**. Tallinna Lawn-Tennis & Hockey Klubi tennisehall". // 20 aastat ehitamist Eestis. 1918 – 1938. Koostaja Hanno Kompus. Tallinn 1939.
*Hubert Matve. "Vana tennisehall Roheline aas 13". // Eesti arhitektuur 1". Üldtoimetaja Villem Raam, toimetaja Tiit Masso. Register Anne Lass. Valgus. Tallinn 1993. Lk 210.
*Eesti sport läbi aegade. Tallinn: Inreko Press, 1996. Lk 192.

## Välislingid
*Kadrioru tennishalli avamine Tallinnas 27. mail 1937. aastal (1937), Eesti Kultuurfilmi ringvaade nr.133 (1937. aasta sündmusi), 17/22
M8 Greyhound

**M8** (Suurbritannia teenistuses **Greyhound** (inglise keelest *Inglise hurt*)) on Ameerika Ühendriikide soomusauto, mida teise maailmasõja ajal tootis Ford Motor Company. Ameeriklased ja britid kasutasid seda teises maailmasõjas nii Euroopas kui Vaiksel ookeanil. Sõidukit on paljudesse riikidesse eksporditud ning 2025. aasta seisuga on see endiselt mõnel pool kasutuses.

Briti armee kritiseeris Greyhoundi soomustust, mis oli eriti põhja all liiga õhuke ning seega tankitõrjemiinidele haavatav. Meeskonnad asetasid lisakaitseks tihti põrandale liivakotte. Samas on kiidetud selle liikuvust teedel. Maastikuläbivus on M8-l võrdlemisi kehv.

## Kasutajad
* 
* 
* 
* 
* 
* 
* 
* 

### Endised
* 
*  Ameerika Ühendriigid
* 
* 
* 
* 
* 
* 
* 
* 
*  Hiina Vabariik
* 
* 
* 
* 
* 
* 
* 
* 
* 
* 
* 
*  Katanga
* 
* 
* 
* 
* 
* 
* 
* 
* 
* 
* 
* 
* 
* 
*  ONUC
* 
* 
* 
* 
* 
* 
* 
* 
* 
* 
* 
* 
* 

## Allikad
* TM 9-2800 via scribd.com
* 
*
* .
* 

## Kirjandus
*TM 9-743 *Light Armored Car M8 and Armored Utility Car M20*. Washington, DC: War Department, 21 February 1944
B-film

**B-kategooria film** (ka* B-film*) on film, mis on teostatud tavalisest väiksema eelarvega ning on saanud omaette nähtuseks filmimaailmas. Selle vastand on A-film. Termin pärineb Hollywoodi kuldajastust 1930.–1950. aastatel, mil USA kinodes oli tavaks näidata järjest kahte filmi, millest esimene oli A-film ja teine väikese eelarvega uuenduslik B-film. B-kategooria filmid katavad laia valiku erinevaid filmižanre, pakkudes mitmekesist meelelahutust igale maitsele. Kõige populaarsemad žanrid on õudusfilmid, ulmefilmid, kriminaal- ja detektiivfilmid, läänefilmid ja seiklusfilmid.

Kuigi klassikaline B-filmi ajastu on läbi, toodetakse tänapäeval endiselt filme, mis langevad B-filmi kategooriasse. Näited on sõltumatud õudus- ja ulmefilmid ning paljud videole ja voogedastusse suunatud linateosed.

#### '''Ajalugu'''
B-filmide ajalugu ulatub 1930. aastatesse, kui Hollywoodi stuudiosüsteem hakkas tootma madala eelarvega filme, et täita kinoseansse. Tihti näidati B-filme koos A-filmi peamise linateosega topeltseansi formaadis. B-filmid pakkusid võimalust katsetada uusi ideid ja anda tööd vähem tuntud näitlejatele. 

Tuntud B-filmid

*  (1936)
*  (1942)
*  (1951)
*  (1954)
*  (1981)

1940-1950. aastatel olid B-kategooria filmid peamiselt žanrifilmid, nagu lääne-, õudus- ja ulmefilmid, mis pakkusid publiku seas kindlat meelelahutust. Aja jooksul hakkasid paljud neist filmidest kultusfilmideks muutuma. Režissöörid nagu Ed Wood ja Roger Corman saavutasid  populaarsuse tuues ekraanile innovaatilisi ideid, mis sageli olid teostatud eelarvest tingitud piiratud tehniliste võimalustega. 1950. aastate lõpus hakkas televisiooni levik B-filmi populaarsust kahandama, kuid see avas samas uusi võimalusi iseseisvatele filmitegijatele.

1980. aastatel leidsid B-filmid koduvideo-turu populaarsuse kasvades uue niši. Sellest perioodist pärinevad mitmed ikoonilised õudus- ja ulmefilmid, mis saavutasid hiljem populaarsuse isegi peavoolus. Koduvideo ja voogedastusteenuste tõus on taganud, et B-filmid jäävad kultuurimaastikule oluliseks osaks.

#### '''Eestis tuntumad näited'''
Eestis ei ole B-filmide traditsioon nii tugev kui mõnes teises riigis, kuid siin on toodetud mitmeid väikese eelarvega filme, mis sarnanevad oma olemuselt B-filmidega. Sellised filmid käsitlevad tihti eksperimentaalseid teemasid või on loodud piiratud ressurssidega. Näiteks mitmed sõltumatud õudus- ja ulmefilmid, mis on Eestis valminud, võivad langeda B-filmi kategooriasse. Kuigi neid filme toodetakse vähem, on nende looming tihti leidnud oma nišipubliku ning mõned neist on saanud rahvusvahelist tunnustust.

Eestis B-filmi kategooriasse kuuluvad:

 

"Tulnukas ehk Valdise pääsemine 11 osas"

"Mootorsaed laulsid"

## Vaata ka

* Kultusfilm
* Grindhouse
* A film

## Allikad
https://en.wikipedia.org/wiki/B_movie

https://www.britannica.com/art/B-film

https://harvardfilmarchive.org/programs/the-b-film

https://www.studiobinder.com/blog/what-is-a-b-movie-definition/
Ervin Kukk

**Ervin Kukk** (16. juuni 1921 Kadapiku (Tapa) küla, Saksi vald – 9. mai 1998 Rakvere) oli eesti õpetaja ja koolijuht.

Ta lõpetas 1942. aastal Tapa Ühisgümnaasiumi humanitaarharu. 1953. aastal lõpetas ta kaugõppes Rakvere Pedagoogikakooli ja 1965. aastal Tallinna Pedagoogilise Instituudi.

1940. aastatel töötas õpetajana Kuie-Vajangu 6-klassilises koolis ja Käru koolis. Aastatel 1947–1954 oli ta Lasila 7-klassilise kooli direktor ja 1954–1964 Roela 8-klassilise kooli direktor. Aastatel 1964–1988 oli ta Rakvere 1. Keskkooli direktor. Seejärel töötas õpetajana Rakvere Ametikoolis.

## Tunnustus
*1971 Eesti NSV teeneline õpetaja
*1997 Rakvere Kroonimärk
*1998 Valgetähe V klassi teenetemärk

## Viited

## Välislingid
*Ervin Kukk kõnepuldis Rakvere 1. keskkooli 70.aastapäeva aktusel. Virumaa Muuseumide fotokogu
Landing Vehicle Tracked

**Landing Vehicle Tracked** (**LVT**; inglise keelest *Lintidega Maabumissõiduk*) on Ameerika Ühendriikide maabumissõiduk. Teises maailmasõjas kasutasid seda Ameerika Ühendriikide, Kanada ja Suurbritannia relvajõud.

LVT konstrueeriti varustuse transportimiseks laevalt maale, kuid hiljem hakati seda kasutama ka rünnakuteks.

## Kasutajad
*  Ameerika Ühendriigid
*  Kanada
* 
* 

## Vaata ka
* Landwasserschlepper
* DUKW
* Terrapin (amfiibsõiduk)
* Type 2 Ka-Mi

## Allikad
* 
* 
* 
* 
* 
* 
* Navy Department. ONI-226 *Allied Landing Craft* 1943.
Mariann Budde

**Mariann Edgar Budde** (sündinud 10. detsembril 1959 Summitis New Jerseys) on prelaadina kõrgem vaimulik Ameerika Ühendriikide Episkopaalkirikus. 2011. aastast on ta esimese naisena Washingtoni piiskop.

Ta on enda jumalateenistustel sageli viidanud Jeesuse imeteole leivapätside ja kaladega.

## Haridus
Ta on lõpetanud 1982. aastal Rochesteri Ülikooli bakalaureuseõppes ajaloos *magna cum laude*'ga ning saanud magistrikraadi (1989) ja doktorikraadi usuteaduses (2008) Virginia Teoloogilisest Seminarist.

## Vaimulikuna
Budde teenis enne vaimulikega liitumist Arizona osariigis ning seejärel koos abikaasaga misjonärina poisslaste orbudekodus Hondurases.

Abipreestrina oli tema esimene ametikoht Kolmainu Episkopaalkirikus, mis asub Toledos Ohio osariigis. 1993. aastal pühitseti ta Püha Jaani Episkopaalkiriku rektoriks Minneapolises Minnesota osariigis, kus töötas kokku 18 aastat kuni suundumiseni pealinna.

2018. aastal juhatas ta julmalt mõrvatud üliõpilase Matthew Shepardi põrmu matmist Washingtoni, 50 aastat pärast Helen Kelleri leinatalitust Washington National Cathedralis.

### 2025. aasta presidendi inauguratsiooniteenistus
21. jaanuaril 2025, päev pärast Donald Trumpi teist korda Ameerika Ühendriikide presidendiks vannutamist, pidas ta Washington National Cathedralis vastsele presidendile tavakohaselt palveteenistuse, millele lisas lühijutluse ehk homiilia. Jutluses pöördus ta esimeses pingis istuva Trumpi poole, kutsudes teda üles näitama ühtsust, alandlikkust, halastust ja kaastunnet marginaliseeritud inimrühmade suhtes. Ta kostis haavatavate inimeste eest:

Mariann Budde viitas konkreetselt LGBTQ+ noortele nii demokraatide, vabariiklaste kui iseseisvuslaste perekondadest, kes kardavad endi elude pärast. Kuid ka, kodanikustaatuseta ning korda ajamata dokumentideta immigrantidele ja pagulastele, kes Ameerika Ühendriikides teevad rasket tööd põlluharijatena, töölistena, teenindajatena ning meditsiinilise personalina. Niisamuti isikutele, kes on endi koduriikidest põgenenud sõdade jalust või surmamõistmistest.

#### Järelkaja
Trump ründas naispiiskoppi tagantjärele halvustustega nii suusõnul kui ka kirjapandult oma sotsiaalmeediaplatvormil Truth Social. Ta nimetas muuseas jumalateenistust "väga igavaks" ja nõudis, et episkopaalkirik paluks vabandust. Sõnavõttu tervitasid aga mitmed usklikud ja kirikujuhid, Franciscuse biograaf Austen Ivereigh, avaliku elu tegelased ja inimõiguste kaitsjad (sh Martin Luther Kingi noorim tütar Bernice King). Budde vastas küsimusele, kas ta soostuks Trumpi nõudele vastates vabandust paluma. Et hoiatada põlguse kultuuri ja polariseerivate narratiivide eest: "Ma ei kavatse selle eest vabandust paluda, et palusin armu teistele."

## Viited
Aioi sild

**Aioi sild** (*相生橋, aioi bashi*) on Jaapanis Hiroshimas asuv T-kujuline kolmesuunaline sild. 

Algne 1932. aastal ehitatud sild oli 1945. aastal sihtmärgiks tuumapommi heitmisel Hiroshimale, sest see oli õhust lihtsasti äratuntav ning asus kesklinna lähedal. Sild sai plahvatuses kannatada, kuid ei hävinud. Pärast sõja lõppu, sild parandati ning seda kasutati veel umbes 40 aastat. 

Praegune sild ehitati 1983. aastal algsele sillale sarnase spetsifikatsiooni järgi. Tükk vana silla armatuurist annetati Hiroshima muuseumile.

## Viited
Shima haigla

**Shima haigla** (*島病院, Shima byōin*) on erahaigla, mis asub Jaapanis Hiroshimas. 

Haigla asutas 31. augustil 1933 arst Kaoru Shima. Haigla on tuntud, sest 6. augustil 1945 plahvatas otse haigla kohal Hiroshimale heidetud tuumapomm. Haigla hoone hävis plahvatuses täielikult ning kõik umbes 80 hoones viibinud patsienti ja töötajat hukkusid silmapilkselt. Haigla personalist pääsesid eluga ainult dr Shima ja üks meditsiiniõde, kes olid tol päeval linnast väljas Shima kolleegi raske lõikusega abistamas. 1948. aastal ehitas Shima haigla uuesti üles ning tänapäeval spetsialiseerub haigla kirurgiale, ortopeediale, sisehaigustele ja seedeorganite endoskoopilisele ravile.

Haigla asub Hiroshima rahumemoriaalist viieminutilise jalutuskäigu kaugusel ning haigla kõrval on tuumapommitamise mälestustahvel.

## Viited
Scooter

**Scooter** on 1993. aastal Hamburgis asutatud Saksamaa happy hardcore-, rave- ja teknomuusika ansambel. Nad on müünud üle 30 miljoni albumi.

Nende tuntumate hittide hulka kuuluvad "Hyper Hyper", "Move Your Ass!", "Friends", "Endless Summer", "Back in the U.K.", "I'm Raving", "Fire", "How Much Is the Fish?", "Ramp! (The Logical Song)", "Nessaja", "Weekend!", "Maria (I Like It Loud)", "One (Always Hardcore)" ja "The Question Is What Is the Question?".

## Scooter Eestis
Scooter on esinenud Eestis 14 korda, sealhulgas 2017. aasta augustis, 2018. aasta juunis, 2021. aasta juulis ja 3. juulil 2024 Õllesummeril.

## Liikmed
*H. P. Baxxter - vokaal, MC, laulusõnad, kitarr (detsember 1993 - praeguseni)
*Jens Thele - juhtimine (detsember 1993 - praeguseni)
*Jay Frog - produtsent, helilooja, klahvpillid, plaadimängijad (märts 2002 - august 2006, november 2022 - praeguseni)
*Marc Blou - põhiprodutsent, helilooja, klahvpillid (detsember 2022 - praeguseni)

## Diskograafia
### Stuudioalbumid
*"... and the Beat Goes On!" (1995)
*"Our Happy Hardcore" (1996)
*"Wicked!" (1996)
*"Age of Love" (1997)
*"No Time to Chill" (1998)
*"Back to the Heavyweight Jam" (1999)
*"Sheffield" (2000)
*"We Bring the Noise!" (2001)
*"The Stadium Techno Experience" (2003)
*"Mind the Gap" (2004)
*"Who's Got the Last Laugh Now?" (2005)
*"The Ultimate Aural Orgasm" (2007)
*"Jumping All Over the World" (2007)
*"Under the Radar Over the Top" (2009)
*"The Big Mash Up" (2011)
*"Music for a Big Night Out" (2012)
*"The Fifth Chapter" (2014)
*"Ace" (2016)
*"Scooter Forever" (2017)
*"God Save the Rave" (2021)
*"Open Your Mind and Your Trousers" (2024)
H. P. Baxxter

**Hans Peter Geerdes** (sündinud 16. märts 1964) on Saksamaa muusik. Ta on enim tuntud ansambli Scooter vokalistina.
Helju Sirel

**Helju Sirel** (26. september 1931 Massu vald, Hanila kihelkond, Läänemaa – 18. veebruar 2011 Tallinn) oli eesti arhitektuuriajaloolane.

Sündis meieri perekonnas. Ta lõpetas 1950. aastal Pärnu 2. Keskkooli ja õppis aastatel 1951–1956 Tartu Riikliku Ülikoolis, lõpetas selle etnograafia erialal (diplomitöö "Põllutööriistad Lääne-Eestis ja saartel feodalismi perioodil"). Kaitses 1982. aastal Leningradis Ilja Repini nimelise Maali-, Skulptuuri- ja Arhitektuuriinstituudis kunstiteaduste kandidaadi väitekirja "*Историко-архитектурное исследование небольшого города как основания реконструкции его центра. (На примере города Пярну ЭССР)*".

Ta töötas aastatel 1956–1960 Tallinna Linnamuuseumis, 1963–1973 Vabariiklikus Restaureerimisvalitsuses ja alates 1974. aastast Ehituse TUI-s teadurina. 

## Looming
Käsitlenud arhitektuuri- ja linnaehitusajalugu. Uurinud Tartu, Pärnu, Viljandi, Kuressaare, Paide, Põltsamaa ja Lihula linnaehitust, tema uurimistulemuste põhjal kehtestati seal ajalooliste linnakeskuste kaitsetsoon.

Osalenud restaureerimisprojektide koostamises:
*1965–1966 Tartu Ülikooli peahoone
*1968 Kõljala mõis
*1971 Mõdriku mõis
*1973 Palmse mõis
*1974 Sagadi mõis

Oli aastatel 1987–1996 aastaraamatu "Arhitektuurikroonika" koostaja koos Oleg Kotšenovskiga ja üks raamatu autoreid.

## Teoseid
*"Rahvakunstimeistrite koondis "Uku". Koostaja Helju Sirel. Tallinn: Perioodika, 1975
* "Palmse õpperada. Mõisaansambel ja park". Koostajad Helju Sirel ja Veljo Ranniku. Tallinn: Eesti Raamat, 1978
*Avaldanud artikleid:
**Ehituse TUI kogumikus "Linnaehitus ja arhitektuur" (1978, 1981, 1983–1984, 1990–1991)
**ajakirjas "Ehitus ja Arhitektuur" (1983, 1988)
**Eesti TA Kodu-uurimise Seltsi kogumikus (1991)

## Kirjandus
*Oleg Kotšenovski. "Sirel, Helju, arhitektuuriajaloolane". // Eesti kunsti ja arhitektuuri biograafiline leksikon. Eesti Entsüklopeediakirjastus. Tallinn 1996. Lk 479

## Välislingid
*Haud Tallinna Pärnamäe kalmistul
Open Your Mind and Your Trousers

**"Open Your Mind and Your Trousers"** on ansambli Scooter album, mis ilmus 2024. aasta märtsis.

## Lood
#"Thirty, Rough and Dirty" – 1:45
#"Rave & Shout" – 3:00
#"Posse Reloaded" – 2:33
#"Techno Is Back" – 2:56
#"I Keep Hearing Bingo" – 2:25
#"Children of the Rave" – 2:27
#"Let's Do It Again" – 2:11
#"Waste Your Youth	" – 2:44
#"Sun Comes Back Around" – 2:33
#"For Those About to Rave" – 2:42
#"ARDRHU" – 3:53
#"Berliner Luft" – 2:46
#"Ten Feet" – 3:06
#"Constellations" – 2:56
#"Avoid Rivals" – 4:25
Leikki muuseum

**Leikki muuseum** (soome keeles *Museo Leikki*) ehk mängumuuseum on Soome lastekultuurimuuseum, mis asub Espoos. Muuseumi püsinäitus "Mängulabor" ja ajutised näitused tutvustavad läbi mängu ja mänguasjade Soome laste lapsepõlve.

Muuseum kuulub Hevosenkenkä teatri juurde ning koos kunstiteraapiale pühendunud Tusculumiga moodustavad nad lastekultuurikeskuse Hevosenkenkä. 

## Ajaloost
Muuseum avati Museo Leikki nime all 2022. aastal Espoos Tapiolas. Eelnevalt tegutses muuseum Hevosenkenkä mänguasjamuuseumina Tapiola WeeGee keskuses. 

Mänguasja- ja mängumuuseumi loomise idee tekkis 1984. aastal, mil heategevuslik sihtasutus Lasten Päivän Säätiö alustas Aira Heinäneni eestvedamisel üleriigilist kampaaniat, et koguda muuseumi loomiseks esemeid. 1988. aastal loodi tulevase muuseumi toetamiseks muuseumisõprade ühing, mis tegutseb tänase päevani. Sihtasutuse eesmärk oli edendada lastekultuuri ning teha seda Linnanmäki lõbustuspargi rajamisega. Linnanmäki mänguasja- ja mängumuuseum avati 1996. aasta aprillis.

2006. aastal kolis mänguasjamuuseum Espoosse Tapiolas asuvasse WeeGee messikeskusse, kus hakkas kandma nime Leikkilinna – Suomen lelumuseo. 2010. aastal võttis Hevosenkenkä lasteteatri sõprade selts muuseumi oma tiiva alla ning muuseum hakkas kandma nime Soome mänguasjamuuseum Hevosenkenkä. Aastatel 2020–2022 uuendati muuseumi kontseptsiooni ja muuseum ise kolis uude asukohta, WeeGee vahetusse lähedusse eraldi majas. 2022. aastast kannab muuseum nime Leikki ehk mängumuuseum.

## Näitused
Leikki muuseumi näitused tutvustavad külastajatele Soome laste lapsepõlve läbi mitmete teemade. Suur püsinäitus „Mängulabor“ näitab eri põlvkondade mänge ja mänguasju: näiteks saab minna vanakooli mänguasjapoodi, astuda omaaegsesse kodukööki ja seigelda võlumetsas. Ajutised näitused keskenduvad mängumaailma aktuaalsetele teemadele ning nende sisu vahetub iga kahe aasta tagant. Lisaks korraldab muuseum regulaarselt väiksemaid hüpiknäitusi.

## Viited